Jan Braathu

Jan Braathu (født 23. juni 1954) er en norsk diplomat og ambassadør. 

Braathu begynte i den norske utenrikstjenesten i 1985. Hans første utstasjonering var som første ambassadesekretær ved Norges ambassader i Kuwait og Saudi Arabia 1990-1993. I perioden 1993-1996 var han første ambassadesekretær ved Norges ambassade i London. Han var underdirektør i Utenriksdepartementet 1996-2000 og avdelingsdirektør 2000-2006.   

I 2006 ble han utnevnt til ambassadør i Sarajevo og i 2011 til ambassadør i KosovoOffisielt frå statsrådet 15. april 2011, regjeringen.no. og ble i 2012 sideakkreditert til Albania.Offisielt frå statsrådet 30. mars 2012, regjeringen.no. I tiden 2016-2020 var han leder for sendelaget til Organisasjonen for sikkerhet og samarbeid i Europa (OSSE) i Kosovo med sete i Priština. I 2016 var OSSEs sendelag i Pristina det nest-største av organisasjonens sendelag etter OSSE-sendelaget i Ukraina.  

Fra 2021 til 2024 ledet Braathu OSSEs sendelag til Serbia, med sete i Beograd. Braathu var den andre nordmannen som leder dette sendelaget. Han etterfulgte italieneren Andrea Orizio, som ledet sendelaget i Serbia fra 2016 til 2020. I desember 2024 tiltrådte Braathu stillingen som OSSEs Representant for Mediafrihet med sete i Wien, Østerrike. Braathu er OSSEs sjette Representant for Mediafrihet.

 Bakgrunn og utdannelse 
Braathu kommer fra Tomter i Hobøl kommune. Han er cand.polit. (statsvitenskap) fra Universitetet i Oslo.Jan Braathu - Store norske leksikon

 Ordener og utmerkelser 
Braathu ble i 2007 utnevnt til ridder 1. klasse av Den Kongelige Norske Fortjenstorden og i 2012 til kommandør.

 Referanser 

Kategori:Norges ambassadører til Albania
Kategori:Norges ambassadører til Bosnia-Hercegovina
Kategori:Norges ambassadører til Kosovo
Kategori:Den Kongelige Norske Fortjenstorden
Kategori:Personer fra Hobøl kommune
Kategori:Fødsler i 1954